Oznámenie Komisie Európskemu parlamentu podľa druhého pododseku článku 251 ods. 2 Zmluvy o ES týkajúce sa spoločnej pozície Rady k prijatiu rozhodnutia Európskeho parlamentu a Rady, ktorým sa ustanovuje druhý akčný program Spoločenstva v oblasti zdravia (2007-2013) /* KOM/2007/0150 v konečnom znení - COD 2005/0042A */





[pic] | KOMISIA EURÓPSKYCH SPOLOČENSTIEV | Brusel, 23.3.2007 KOM(2007) 150 v konečnom znení 2005/0042A (COD) OZNÁMENIE KOMISIE EURÓPSKEMU PARLAMENTU podľa druhého pododseku článku 251 ods. 2 Zmluvy o ES týkajúce sa spoločnej pozície Rady k prijatiu rozhodnutia Európskeho parlamentu a Rady, ktorým sa ustanovuje druhý akčný program Spoločenstva v oblasti zdravia (2007-2013) 2005/0042A (COD) OZNÁMENIE KOMISIE EURÓPSKEMU PARLAMENTU podľa druhého pododseku článku 251 ods. 2 Zmluvy o ES týkajúce sa spoločnej pozície Rady k prijatiu rozhodnutia Európskeho parlamentu a Rady, ktorým sa ustanovuje druhý akčný program Spoločenstva v oblasti zdravia (2007-2013) (Text s významom pre EHP) 1. SÚVISLOSTI Dátum doručenia návrhu EP a Rade (dokument KOM(2005) 115 - 2005/0042 (COD): | 13 apríl 2005 | Dátum predloženia stanoviska Výboru regiónov: Dátum predloženia stanoviska Európskeho hospodárskeho a sociálneho výboru: | 16. február 2006 14. február 2006 | Dátum predloženia stanoviska Európskeho parlamentu, prvé čítanie: | 16. marec 2006 | Dátum predloženia revidovaného návrhu Komisie (dokument KOM(2006) 234 - 2005/0042A (COD): | 24. máj 2006 | Dátum politickej dohody v Rade: | 30. november 2006 | Dátum prijatia spoločnej pozície: | 22. marec 2007 | 2. CIEĽ NÁVRHU KOMISIE Účelom programu je prispieť k ochrane zdravia a bezpečnosti občanov prostredníctvom osobitných akcií v oblasti zdravia. Umožňuje EÚ dopĺňať, podporovať politiky členských štátov a pridávať im hodnotu, a tak prispieva k zvýšenej solidarite a prosperite v EÚ ochranou a podporou zdravia a bezpečnosti ľudí a skvalitnením verejného zdravia. Program na roky 2007-2013 bude mať tri hlavné ciele: zlepšiť zdravotné zabezpečenie občanov, podporovať zdravie, získavať a šíriť informácie a poznatky o zdraví. Tieto ciele sa dosiahnu prostredníctvom kombinácie akcií a nástrojov podľa priorít stanovených v ročných pracovných plánoch. 3. PRIPOMIENKY K SPOLOČNEJ POZÍCII Rada 30. novembra 2006 jednomyseľne dosiahla politickú dohodu o návrhu rozhodnutia, ktorým sa ustanovuje druhý akčný program Spoločenstva v oblasti zdravia (2007-2013). Toto sa v prevažnej miere zakladalo na upravenom návrhu Komisie vydanom 24. mája 2006. V upravenom návrhu sa prispôsobuje rozsah a škála akcií programu výraznému zníženiu rozpočtu programu, ktoré vyplynulo z medziinštitucionálnej dohody o finančnom rámci EÚ (2007-2013), ako aj stanoviskám vyjadreným Európskym parlamentom. Týmto sa program v oblasti zdravia oddelil od programu ochrany spotrebiteľa a zaviedlo sa nové zameranie na nerovnosti v oblasti zdravia, podporu zdravého starnutia a riešenie otázok rodovej rovnosti a zdravia detí, v ktorom sa odrážajú pozmeňujúce a doplňujúce návrhy Európskeho parlamentu, za ktoré sa hlasovalo v prvom čítaní v marci 2006. Debata o upravenom návrhu v Rade bola zameraná na niekoľko osobitných otázok týkajúcich sa obsahu aj implementácie programu. Niektoré členské štáty mali určité výhrady voči dôležitým otázkam obsahu, ako je prioritné zníženie vážnych chorôb a práca, ktorá sa má vykonať na zlepšenie kapacít EÚ v rámci reakcie na ohrozenie zdravia, napríklad prostredníctvom podpory vytvorenia sietí laboratórií. Okrem toho niekoľko členských štátov malo záujem o lepšie objasnenie finančných mechanizmov, ktoré sa majú v programe uplatniť, napríklad ako by sa použili prevádzkové granty, fungovanie výboru pre program a akým spôsobom by bol program hodnotený. Výhrady členských štátov sa zohľadnili vykonaním malých úprav textu, pričom sa úplne zachoval duch upraveného návrhu Komisie. Medzi ne patrilo: - uvedenie zmienky o vážnych chorobách v článku 2 vzhľadom na záujem Európskeho parlamentu o zdôraznenie zníženia vážnych chorôb ako kľúčového cieľa programu; - doplnenie textu v odôvodnení 32 a v článku 13 o podrobnejšiu špecifikáciu charakteru a účelu hodnotenia, ktoré sa má vykonať; - v prílohe 1, bod 1.1.1 o ochrane občanov pred zdravotnými ohrozeniami sa vykonala úprava s cieľom objasniť, že cieľom akcie Spoločenstva bolo skôr posilniť schopnosti členských štátov podporovať existujúce laboratóriá vykonávajúce prácu, ktorá je relevantná pre Spoločenstvo, ako vytvárať nové mechanizmy na úrovni Spoločenstva; - vo vzťahu k finančným dojednaniam zostalo znenie článku 8 nezmenené, ale doplnilo sa nové odôvodnenie 33, ktorým sa riadi jeho interpretácia, s cieľom objasniť, že výbor pre program bude v plnej miere informovaný; - vo vzťahu k prevádzkovým grantom pre mimovládne organizácie (MVO) sa mierne zmenilo znenie odôvodnenia 26 a článku 4 s cieľom reagovať na obavy členských štátov týkajúce sa rozsahu tohto ustanovenia, ale účel návrhu Komisie sa zachoval. V súlade so štandardným prístupom uplatňovaným na všetky programy Spoločenstva na finančné programové obdobie 2007-2013 Rada uskutočnila zmenu poradia článkov programu. Nakoniec, keďže stále prebieha postup spolurozhodovania, nový právny základ nebude možné uplatniť od roku 2007. Preto sa zabezpečí, aby sa na financovanie akcií v oblasti zdravia v roku 2007 použil existujúci právny základ (1786/2002/ES). V dôsledku toho zostáva rozpočtová položka, ktorá sa má použiť v roku 2007 na prevádzkové výdavky, rovnaká ako v roku 2006, ale uskutočnil sa vnútorný presun, aby sa umožnilo využitie rozpočtu prideleného na program v oblasti zdravia na rok 2007. Zabezpečí sa, aby sa znenie nového právneho základu zodpovedajúcim spôsobom upravilo, t. j. pokiaľ ide o dátum implementácie, trvanie a celkový rozpočet nového programu[1], spolu s uvedením nevyhnutných prechodných opatrení. Spoločná pozícia Rady bola prijatá jednomyseľne dňa 22.3.2007 4. Záver Komisia usudzuje, že spoločná pozícia je v súlade s cieľmi a prístupom jej upraveného návrhu. Komisia podporí medziinštitucionálnu snahu dospieť k dohode počas druhého čítania. [1]321,5 milióna EUR pri súčasných cenách